హాత్‌రస్

హాత్‌రస్ ఉత్తర ప్రదేశ్ లోని హాత్‌రస్ జిల్లాలోని పట్టణం, ఈ జిల్లాకు ముఖ్యపట్టణం. పట్టణ పరిపాలనను మునిసిపల్ బోర్డు నిర్వహిస్తుంది. అలీగఢ్, మధుర, ఆగ్రా జిల్లాల్లోని కొన్ని భాగాలను విడదీసి, 1997 మే 3న హాత్‌రస్ జిల్లాను ఏర్పాటు చేసారు. ఇది అలీగఢ్ డివిజనులో భాగం.

ప్రాథమికంగా ఇక్కడ మాట్లాడే భాష బ్రజ్. ఇది హిందీ భాషకు చెందిన ఒక మాండలికం. ఇది ఖడీబోలీ మాండలికానికి దగ్గరగా ఉంటుంది. ఇంగువకు ప్రసిద్ధి చెందిన హాత్‌రస్ గత 100 సంవత్సరాలుగా పెద్ద ఎత్తున దీనిని ఉత్పత్తి చేస్తుంది.

భౌగోళికం 
హాత్‌రస్  వద్ద  సముద్రమట్టం నుండి 185 మీటర్ల ఎత్తున, ఆగ్రా, అలీగఢ్, మధుర, బరేలీ రహదారుల కూడలి వద్ద ఉంది. ఉష్ణోగ్రతల్లో తీవ్రమైన వ్యత్యాసాలకు ప్రసిద్ధి చెందింది. 2001 భారత జనాభా లెక్కల ప్రకారం, హాత్‌రస్ జనాభా 123,243. ఇందులో 53% పురుషులు, 47% స్త్రీలు. హాత్‌రస్ అక్షరాస్యత 60%, ఇది జాతీయ సగటు 59.5%తో దాదాపు సమానం, అందులో పురుషుల అక్షరాస్యత 66% కాగా, స్త్రీల అక్షరాస్యత 53%. ఆరేళ్ళ లోపు పిల్లలు జనాభాలో 14% ఉన్నారు .

పట్టణంలో హాత్‌రస్ జంక్షన్ రైల్వే స్టేషను ఉంది.

హాత్‌రస్‌లో రుతుపవనాల ప్రభావంతో తేమతో కూడిన ఉపఉష్ణమండల వాతావరణం ఉంది. ఇది ఉత్తర-మధ్య భారతదేశానికి విలక్షణమైనది. వేసవి కాలం ఏప్రిల్‌లో మొదలై మేలో ముగుస్తుంది. ప్రారంభమవుతుంది. రుతుపవనాలు జూన్ చివరలో మొదలవుతాయి, అక్టోబరు ఆరంభం వరకు కొనసాగుతాయి, అధిక తేమను కలిగిస్తాయి.

శీతోష్ణస్థితి

రవాణా 
హాత్‌రస్‌లో నాలుగు రైల్వే స్టేషన్లు ఉన్నాయి: హాత్‌రస్ జంక్షన్ రైల్వే స్టేషన్, హాత్‌రస్ రోడ్ రైల్వే స్టేషన్, హాత్‌రస్ సిటీ రైల్వే స్టేషన్, హాత్‌రస్ కిలా రైల్వే స్టేషన్. వస్తు రవాణా కోసం ప్రత్యేకించిన ఫ్రైట్ కారిడార్‌లో నిర్మించిన కొత్త స్టేషన్‌కు న్యూ హాత్‌రస్ అని పేరు పెట్టారు.

మూలాలు 

Coordinates on Wikidata
ఉత్తర ప్రదేశ్ నగరాలు, పట్టణాలు